Rikunarita-ORG/Wikinium huggingface dataset:
# Xiang

| Xiang 湘語/湘语 *Xiāng yǔ* |
| --- |
| Gepraat in: |  Volksrepubliek China  |
| Gebied: | Hunan, Guangxi, Guizhou, Sichuan, Shaanxi |
| Totale sprekers: | 37 miljoen |
| Taalfamilie: | Sino-Tibettaans  Chinees   **Xiang**  |
| Skrifstelsel: | Chinese karakters |
| Taalkodes |
| ISO 639-1: | `zh` |
| ISO 639-2: | `chi/zho` |
| ISO 639-3: | `hsn`  |
|  |
|

Die woord *Xiāng yǔ* ("Xiang-taal") geskryf in Tradisionele Chinese (links) en Vereenvoudigde Chinese (regs) karakters
**Xiang** of **Hsiang** (Vereenvoudigde Chinees: 湘语, Tradisionele Chinees: 湘語, pinyin: *Xiāng yǔ*, letterlik: "Xiang-taal"), ook bekend as **Hunanees** (Vereenvoudigde Chinees: 湖南话, Tradisionele Chinees: 湖南話, pinyin: *Húnán Huà*, letterlik: "Hunan-taal"), is 'n Sino-Tibettaanse taal of 'n dialek van Chinees wat in die Volksrepubliek China gepraat word. Die taal het sowat 37 miljoen sprekers en is daarmee die vyfde mees verspreide dialek van Chinees naas Mandaryns, Wu, Kantonees en Min. Dit word veral in die Suid-Chinese provinsies Hunan, Guangxi, Guizhou, Sichuan en Shaanxi gepraat.

Soos die ander Chinese tale word Xiang met Chinese karakters geskryf. Xiang is veral bekend as moedertaal van Mao Zedong (die stigter en eerste leier van die Volksrepubliek China).

## Verwysings

## Eksterne skakels

* Wikimedia Commons het meer media in die kategorie Xiang.
# Margaret Kerry

|  |
| --- |
| Margaret Kerry |
|  |
| Geboortenaam | Peggy Lynch |
| Geboorte | 11 Mei 1929 (1929-05-11) |
| Nasionaliteit | Amerikaans |
| Kinders | 3 |
| Beroep(e) | Aktrise |
| *Internet-rolprentdatabasis*-profiel |

**Margaret Kerry** (gebore 11 Mei 1929) is 'n Amerikaanse aktrise. Sy is bekend vir haar rolle in die rolprente *Canon City* (1948) en *If You Knew Susie* (1948), en in die televisiereekse *The Lone Ranger* (1949) en *Clutch Cargo* (1959).

## Filmografie

### Rolprente

* 1948: *Canon City*
* 1948: *If You Knew Susie*

### Televisiereekse

* 1949: *The Lone Ranger*
* 1949: *The Ruggles*
* 1959: *Clutch Cargo*
* 1962: *Space Angel*
* 1965: *The New 3 Stooges*
* 2012: *Chronicles of Comic Con*

### Video's

* 1997: *You Can Fly!: The Making of Walt Disney's Masterpiece 'Peter Pan'*

## Eksterne skakels

* Margaret Kerry in die Internet-rolprentdatabasis
# Lyudmila Chursina

|  |
| --- |
| Lyudmila Chursina |
|  |
| Geboortenaam | Lyudmila Alexeyevna Chursina |
| Geboorte | 20 Julie 1941 (1941-07-20) |
| Nasionaliteit | Sowjets |
| Beroep(e) | Aktrise |
| *Internet-rolprentdatabasis*-profiel |

**Lyudmila Chursina** (gebore 20 Julie 1941) is 'n Sowjetse aktrise. Sy is bekend vir haar rolle in die rolprente *Zhuravushka* (1969), *Lyubov Yarovaya* (1970), *Olesya* (1971), en *How Czar Peter the Great Married Off His Moor* (1976).

## Filmografie

### Rolprente

* 1963: *Utrenniye poyezda*
* 1964: *Donskaya povest*
* 1968: *Vesna na Odere*
* 1968: *Shchit i mech*
* 1968: *Po Rusi*
* 1969: *Zhuravushka*
* 1969: *Virineya*
* 1970: *Lyubov Yarovaya*
* 1971: *Olesya*
* 1972: *Na uglu Arbata I ulitsy Bubulinas*
* 1973: *Otkrytaya kniga*
* 1973: *Skhvatka*
* 1976: *How Czar Peter the Great Married Off His Moor*
* 1976: *Dnevnik Karlosa Espinoly*
* 1977: *Sobstvennoe mnenie*
* 1979: *Gonka s presledovaniem*
* 1981: *Na Granatovykh ostrovakh*
* 1982: *Atcereties vai aizmirst*
* 1986: *Dose cheloveka v 'Mersedese'*
* 1986: *Rus iznachalnaya*
* 1988: *Murder of the Witness*
* 1990: *Lyubov nemolodogo cheloveka*
* 1992: *Grafinya*
* 1994: *Khagi-tragger*
* 2005: *Rysak*
* 2009: *Shchenok*
* 2011: *Olimpiyskaya derevnya*
* 2013: *7 glavnykh zhelaniy*

### Televisiereekse

* 1992: *Goryachev i drugie*
* 2003: *Drugaya zhizn*
* 2004: *Nadezhda ukhodit posledney*
* 2007: *Pogonya za angelom*
* 2007: *Derzhi menya krepche*
* 2008: *Rayskie yablochki*
* 2008: *Pochtalon*
* 2009: *Rayskie yablochki. Zhizn prodolzhaetsya*
* 2009: *Osenniye tsvety*
* 2010: *Dyshi so mnoy*
* 2014: *Kak vyyti zamuzh za millionera-2*

### Televisierolprente

* 1974: *Obeshchaniye schastya*
* 1980: *Bratya Riko*
* 1983: *Yuvelirnoye delo*
* 1987: *Belye rozy, rozovye slony*
* 2006: *Rassmeshit Boga*
* 2007: *Vaktsina*
* 2008: *Yubiley*
* 2013: *I otsy, i deti*

## Eksterne skakels

* Lyudmila Chursina in die Internet-rolprentdatabasis
# Netwerktyd-protokol

Hiërargiese NTP-argitektuur: Atoomhorlosies bo, bedieners op stratum 1, 2 en 3, en uiteindelik die rekenaarkliënte (stratum 4) aan die onderkant.
Die netwerkvertraging word uitgewerk.
**Netwerktyd-protokol** (Engels: *Network Time Protocol*; afgekort *NTP*) is 'n protokol waarmee rekenaars onderling met mekaar in verbinding tree om hul interne horlosies te sinkroniseer. NTP is een van die oudste Internetprotokolle en luister op UDP-poort 123.

NTP is gebaseer op die aanname dat die netwerkvertraging voorspelbaar is. Die rekenaarnetwerk word hiërargies ingedeel, waar rekenaars met die noukeurigste tydbron as "stratum 1" aangedui word. Die rekenaars wat hul tyd van so 'n bediener bekom is per definisie op "stratum 2" of laer.

'n NTP-kliënt kan verskeie NTP-bedieners (bronne) gebruik, waar die NTP-kliënt self besluit welke bron die beste werk. Aan die hand van sekere kriteria kies 'n NTP-kliënt 'n bron en sinkroniseer sy tyd daarmee. Klein verskille in tyd word deur die kliënt opgemaak deur die rekenaar se klok vinniger of stadiger te laat loop. As gevolg hiervan kan die tyd sonder enige spronge reggestel word. Die kliënt bly egter met al sy NTP-beidieners in verbinding, en kies 'n ander bron vir sinchronisasie as dit 'n meer stabiele tyd bied.

'n Atoomhorlosie kan byvoorbeeld as 'n tydbron dien, so ook 'n DCF77- of GPS-ontvanger. Die GPS-sein bevat onder meer akkurate tyd. Die rekenaar wat hierdie seine ontvang kan ander rekenaars deur die netwerk met millisekonde-akkuraatheid sinchroniseer.

Spesiale toestelle is in die handel beskikbaar wat die funksie van 'n DCF77- of GPS-klokontvanger met die van 'n NTP-bediener kombineer.

## SNTP

Microsoft gebruik 'n protokol vir Windows wat SNTP genoem word (waar die S vir *Simple* staan). Die protokol is, hoewel dit ook rekenaars met mekaar kan sinchroniseer, nie met die "regte" NTP vergelykbaar nie. Die aanpassing van tyd is skielik en nie geleidelik nie (met spronge). Dit kan ook nie die betroubaarheid van verskeie tydbronne evalueer nie. Dit kan wel 'n normale NTP-bediener as tydsbron gebruik.

## Eksterne skakels

* NTP Publieke Dienste Projek
* NTP-bedieners in Suid-Afrika
* NTP Server toets aanlyn
# Psigotropiese middel

Kafeïen is die wêreld se mees gebruikte psigoaktiewe stof
Blou lotus (*Nymphaea caerulea*), ook Blou waterlelie genoem, is een van die oudste bekende psigoaktiewe plante. Hierdie seldsame plant is reeds in antieke Egipte verbou, onder meer vir geneeskundige doeleindes
'n **Psigotropiese middel** is 'n stof (of 'n mengsel van meerdere stowwe) wat die menslike psige beïnvloed. Meer neutrale benaminge vir hierdie psigoaktiewe stowwe is psigotropikum (meervoud: psigotropika; afgelei van die Griekse *psychḗ* «siel» en *tropḗ* «'n draai in 'n bepaalde rigting») of psigoaktiewe stof. Die laasgenoemde benaminge word ten behoewe van objektiwiteit gekies in plaas van emosioneel gelaaide terme soos "psigoaktiewe dwelm". Hulle is daarnaas neutraal in terme van wettigheid en onwettigheid aangesien onder meer ook psigofarmaka as psigotropiese middels gekategoriseer word.

Van die bekendste psigotropiese stowwe is kafeïen, amfetamien, barbiturate (soos barbital) en LSD.

## Internasionale konvensies

Een van die belangrikste internasionale ooreenkomste in verband met psigotropiese middels is die Verenigde Nasies se Konvensie oor psigotropiese stowwe wat op 21 Februarie 1971 deur die gevolmagtigdes van deelnemende state onderteken is en op 16 Augustus 1976 in werking getree het. Die konvensie, wat byna alle bekende psigoaktiewe stowwe dek, is daarop gemik om die inname van psigotropiese middels deur die algemene publiek te beperk en die gebruik daarvan vir wetenskaplike en geneeskundige doeleindes te reël.

## Verwysings
# Hans Bethe

|  |
| --- |
| **Hans Bethe** |
|  |
| Hans Bethe |
|

---

 |
| Gebore | (1906-07-02)2 Julie 1906 Strasbourg, Duitse Keiserryk |
| Oorlede | 6 Maart 2005 (op 98) Ithaca, New York, VSA |
| Burgerskap | Duitsland VSA |
| Alma mater | Johann Wolfgang Goethe-universiteit (Frankfurt) Universiteit van München |
| Bekend vir | Kernfisika Sterre kernsintese Kwantumelektrodinamika Kristalveldteorie Bethe – Salpeter vergelyking Bethe-Slater kurwe Bethe-formule Kwantum meganiese verstrooiing van foton en kern Bethe-Heitler-formule Bethe – Feynman-formule Mott-Bethe formule Bethe-matriks Bethe *ansatz* Bethe – Weizsäcker- formule Bethe – Weizsäcker proses Waterstofbom |

**Hans Albrecht Bethe** ( 2 Julie 1906 – 6 Maart 2005) was 'n Duits-Amerikaanse kernfisikus wat belangrike bydraes gelewer het tot astrofisika, kwantumelektrodinamika en vaste toestand fisika, en wat in 1967 die Nobelprys vir Fisika gewen het vir sy werk oor die teorie van sterre kernsintese. Die grootste deel van sy loopbaan was Bethe professor aan die Cornell-universiteit.

Gedurende die Tweede Wêreldoorlog was hy hoof van die Teoretiese Afdeling by die geheime Los Alamos-laboratorium en deel van die Manhattan-projek waar die eerste kernwapens ontwikkel is. Daar het hy 'n sleutelrol gespeel in die berekening van die kritieke massa van hierdie wapens en die ontwikkeling van die teorie onderliggend tot die inploffingsmetode wat in die Trinity-kernwapentoets gebruik was. Voorts werk hy ook op die *Fat Man* wapen wat in Augustus 1945 in Nagasaki ontplof is.

Na die oorlog het Bethe ook 'n belangrike rol gespeel in die ontwikkeling van die waterstofbom, hoewel hy oorspronklik by die projek aangesluit het met die hoop om te bewys dat dit nie gemaak kon word nie. Bethe het later 'n veldtog gevoer met Albert Einstein en die Noodkomitee van Atoomwetenskaplikes teen kernwapentoetsing en die kernwapenwedloop. Hy het gehelp om die administrasies van Kennedy en Nixon te oorreed om onderskeidelik die 1963-verdrag vir gedeeltelike verbod op kerntoetse en die verdrag teen anti-ballistiese missiele (SALT I) van 1972 te onderteken.

Sy wetenskaplike navorsing het nooit opgehou nie en hy het tot in sy negentigerjare artikels gepubliseer, wat hom een van die min wetenskaplikes gemaak het wat gedurende elke dekade van sy loopbaan ten minste een groot artikel in sy vakgebied gepubliseer het, wat in Bethe se geval byna oor sewentig jaar gestrek het. Freeman Dyson, eens sy doktorale student, noem hom die "grootste probleemoplosser van die 20ste eeu".

## Verwysings

## Eksterne skakels

* 1986 Video Interview War and Peace in the Nuclear Age
* 1993 Audio Interview with Hans Bethe by Richard Rhodes Voices of the Manhattan Project
* 1982 Audio Interview with Hans Bethe by Martin Sherwin Voices of the Manhattan Project
* 2014 Video Interview with Rose Bethe by Cynthia C. Kelly Voices of the Manhattan Project
* Three Lectures by Hans Bethe, van die Cornell-universiteit
* Text of the Eddington Medal award speech
# Caravaggio

| Caravaggio |
| --- |
|  |
| Geboortenaam | Michelangelo Merisi of Amerighi |
| Gebore | (1571-09-29)29 September 1571 Milaan, Lombardye |
| Sterf | 18 Julie 1610 (op 38) Porto Ercole, Toskane |
| Nasionaliteit | Italiaans |
| Veld | Skilder |
| Beweging | Barok |
| Beskermhere | Francesco Maria del Monte |

**Michelangelo Merisi** of **Amerighi da Caravaggio** (Italiaanse uitspraak: [kara’vaddʒo]; moontlik van 29 September 1571- 18 Julie 1610) was 'n Italiaanse kunstenaar wat tussen 1592 en 1610 in Rome, Napels, Malta en Sisilië aktief was. Sy skilderye, wat 'n realistiese waarneming van die menslike toestand is, beide fisies en emosioneel met 'n dramatiese gebruik van beligting, het 'n groot invloed op die Barokskilderstyl gehad.

Caravaggio is opgelei as 'n skilder in Milaan onder Simone Peterzano wat weer opgelei is deur Titiaan. In sy twintiger jare het Caravaggio na Rome verskuif. Hy het 'n groot invloed op Rembrandt gehad.

Wat Caravaggio uniek gemaak het was 'n radikale naturalisme, ‘n kombinasie van direkte fisiese waarneming met 'n dramatiese, selfs teatrale, gebruik van kontras. Dit het bekend geword as Tenebrisme, die verskuiwing van lig na donker met min skakerings tussenin. Hy het in 1600 op die Roomse kunstoneel verskyn met die sukses van sy eerste openbare kommissies, “Die marteling van Matteus” en “Die roeping van Matteus”. Daarna het hy nooit 'n tekort aan kommissies of beskermhere gehad nie, maar hy het sy sukses swak hanteer. Hy is op verskeie geleenthede tronk toe gestuur, het sy eie woonstel gevandaliseer en uiteindelik het die Pous 'n lasbrief vir hom uitgereik.

Ten spyte van sy roem terwyl hy geleef het, is Caravaggio byna onmiddellik na sy dood vergeet en dit was eers in die 20ste eeu dat sy belang vir die ontwikkeling van die Westerse kuns herontdek is.
# Dood

Die menslike skedel word soms as simbool van die dood gebruik
Dood versorg sy blomme, in Kuoleman puutarha, Hugo Simberg (1906)
**Dood** is die einde van die lewe van 'n organisme. Dit is 'n toestand waar 'n voorheen lewende organisme nie meer groei nie en alle metaboliese en aktiewe lewensfunksies staak (asemhaling, eet, drink, denke, beweging, ensovoorts).

Dood kan in verskeie maniere toetree. Omtrent 150 000 mense gaan daagliks oor die wêreld dood. Omtrent twee derdes van hierdie mense gaan as gevolg van hoë ouderdom dood. Die dood kan ook intree as gevolg van siekte, moord of noodlottige ongelukke.

Die tyd wanneer mense doodgaan word noukeurig gedokumenteer. Die tyd word aangeteken as die hart nie meer klop nie en die longe vir 'n paar minute nie meer asemhaal nie. Dit kan soms gebeur dat mense bykom, selfs al het die hart al vir 30 minute gestop, soos met 'n naby-verdrinking. As lewensfunksies met masjiene in stand gehou word, word die tyd van dood aangegee as die tyd wat die masjiene gestop word en die persoon heengaan.

Die rede van dood is ook belangrik, veral as dit nie as gevolg van hoë ouderdom is nie. Die rede van dood word met 'n outopsie bepaal. In die geval van moord moet die verdagtes vasgetrek word om verdere moorde te voorkom. In die geval van siekte moet seker gemaak word dat dit nie onder ander mense versprei nie. In geval van ongelukke moet die rede bepaal word en stappe geneem word om te verhoed dat ander mense dieselfde oorkom.

Die dood van 'n persoon word gewoonlik deur een of ander ritueel, soos 'n begrafnis of verassing opgevolg. 'n Diens word soms vir mense wat doodgaan gereël om eerbied en respek aan hulle te betoon.

Mense is oor die algemeen bang vir die dood en het oor die tye bespiegel oor wat na die dood gebeur. Dit is een van die groot vraagstukke van filosofie en religie. Baie mense glo dat 'n deel van 'n mens onsterflik is en dat dit in een of ander vorm na die dood bly voortbestaan.

## Sien ook

* Hiernamaals

## Verwysings
# Mosdiere

| Mosdiere Tydperk: Ordovician–hede
PreЄ
Є
O
S
D
C
P
T
J
K
Pg
N
**Fout in uitdrukking: onverwagte operator <.Fout in uitdrukking: onverwagte operator <.** |
| --- |
|  |
| "Bryozoa", uit Ernst Haeckel se *Kunstformen der Natur*kode: de is verouderd , 1904 |
| Wetenskaplike klassifikasie  |
| Domein: | Eukaryota |
| Koninkryk: | Animalia |
| *Klade*: | Lophophorata |
| Filum: | Bryozoa Ehrenberg, 1831 |
| Klasse |
|
Sien teks |
| Sinonieme |
|
Ectoprocta (Nitsche, 1869) (formerly subphylum of Bryozoa) |

**Bryozoa** (ook bekend as die **Polyzoa**, **Ectoprocta** of algemeen as **mosdiere**) is 'n filum van eenvoudige, waterlose ongewerwelde diere, wat byna almal in sittende kolonies woon. Hulle is tipies ongeveer 0,5 millimeter (1⁄64 duim) lank, en het 'n spesiale voedingstruktuur wat 'n lopofoor genoem word, 'n "kroon" van tentakels wat vir filtervoeding gebruik word. Die meeste mariene briosoë leef in tropiese waters, maar 'n paar word in oseaniese skeure en poele aangetref.

Die briosoë word geklassifiseer as die mariene briosoë (Stenolaemata), varswater-briosoë (Phylactolaemata), en meestal mariene briosoë (Gymnolaemata), waarvan 'n paar lede brakwater verkies. 5 869 lewende spesies is bekend. Oorspronklik was al die kroongroepe briosoë koloniaal, maar as 'n aanpassing aan 'n mesopsammal (interstisiële ruimtes in seesand) lewe of diepsee-habitatte, het sekondêre eensame vorms sedertdien ontwikkel.

Solitêre spesies is in vier genera beskryf; (Aethozooides, Aethozoon, Franzenella en Monobryozoon). Laasgenoemde het 'n statosistagtige orgaan met 'n veronderstelde uitskeidingsfunksie.

## Verwysings
# Diatomiese molekuul

'n **Diatomiese molekuul** is 'n molekuul wat net uit twee atome bestaan.

Party elemente kom voor as diatomiese molekules, soos waterstof H2, stikstof N2, suurstof O2, fluoor F2 en chloor Cl2, wat almal gasse is by kamertemperatuur. Broom Br2 is 'n vloeistof en Jodium I2 'n vlugtige vastestof.

By hoë temperature kom diatomiese molekules ook in die dampfase van sommige elemente voor, soos litium Li2, swawel S2 of selfs koolstof C2.

Al hierdie molekules word *homonukleêr* genoem omdat beide atome tot die dieselfde element behoort. Daar is egter ook *heteronukleêre* diatomiese molekules, byvoorbeeld van die verbindings koolstofmonoksied CO, stikstofmonoksied NO of van interhalogeenverbindings soos ClF, ClBr, BrF, ClI ensomeer.

Daar bestaan ook diatomiese molekulêre ione soos die sianiedioon CN− or die hipochlorietioon ClO−

Molekules wat uit drie atome bestaan, word **triatomies** genoem en soms word 'n spesie met veel atome **poliatomies** genoem.
# Selene

| Selene |
| --- |
|  ’n Standbeeld van Selene in Rome |
| Naam | Selene |
| Godin van | die Maan |
| Blyplek | Hemel |
| Simbole | Sekel, opgewekte kleed, bul, haan, hond en fakkel |
| Man | Endumion |
| Ouers | Huperion en Teia |
| Broers, susters | Helios en Eos |
| Kinders | Vyftig dogters by Endumion; Pandia en Ersa by Zeus |
| Romeinse eweknie | Luna |

**Selene** (Grieks: Σελάνα of Σελήνη) was in die Griekse mitologie uit die tweede geslag Titane. Sy was die verpersoonliking van die Maan.

Selene was die dogter van die Titane Huperion en Teia (Hesiodus) of Eurufaissa (Homeros) en die suster van Helios (Son) en Eos (Daeraad). Die drie se name was ook die algemene Griekse name vir maan, son en daeraad.

Haar eweknie in die Romeinse mitologie was **Luna**.

## Verwysings

*Hierdie artikel is merendeels vertaal vanaf die Engelse Wikipedia-artikel en:Selene*
## Eksterne skakels

* Theoi Project: Selene
# Pausha

**Pausha** is die tiende maand van die Hindoekalender. Pausha begin volgens die westerse kalender tussen 22 Desember en 20 Januarie wanneer die Son in die sterrebeeld Boogskutter staan. Pausha, 'n wintermaand, is ook bekend as **Poush** en **Pushya**.
# Verstuiwing

**Verstuiwing** (Engels: *sputtering*) is in fisika ’n verskynsel waar mikroskopiese deeltjies van ’n soliede materiaal van sy oppervlak weggewerp word nadat die materiaal self gebombardeer is deur energieke deeltjies van ’n plasma of gas. Dit kom natuurlik in die ruimte voor en kan ’n onwelkome bron van verwering in presisiekomponente wees.

Die feit dat dit ingespan kan word om uiters dun lae op materiaal aan te bring, word egter in die wetenskap en nywerheid gebruik – daar word dit aangewend vir presisie-etswerk en as ’n tegniek van fisiese gasfaseafskeiding om dun lae aan te bring vir meganiese, optiese, chemiese of elektroniese funksies, soos in die vervaardiging van byvoorbeeld sonbrille, sonselle, CD's en DVD's.

## Verwysings

## Skakels

* Wikimedia Commons het meer media in die kategorie Verstuiwing.

* Hierdie artikel is in sy geheel of gedeeltelik uit die Engelse Wikipedia vertaal.
# Gregoriaanse kalender

Die **Gregoriaanse kalender**, wat tans regoor die Westerse wêreld gebruik word, is 'n wysiging van die Juliaanse kalender. Dit is die eerste keer voorgestel deur die Napelse dokter Aloysius Lilius, en is op 24 Februarie 1582 deurgevoer deur pous Gregorius XIII (hierdie dokument is gedateer 1581 aangesien die kalenderjaar in daardie tyd in Maart begin het).

Die Gregoriaanse kalender is ontwerp omdat die gemiddelde jaar in die Juliaanse kalender effe te lank was, wat veroorsaak het dat die dag-en-nag-ewening geleidelik vroeër in die kalenderjaar geskuif het.

## Akkuraatheid

Die Gregoriaanse kalender verbeter die Juliaanse benadering deur 3 Juliaanse skrikkeldae elke 400 jaar oor te slaan, wat 'n gemiddelde jaar met 365,2425 sonnedae gee.

Die kalender sal 'n fout van 1 dag elke 3 000 jaar lewer, wat 'n aansienlike verbetering op die Juliaanse fout van 1 dag elke 138 jaar is. Oor hierdie lang tydperke is dit te verwagte dat wisselinge in die Aarde se wentelbaan en onvoorspelbare rotasie dit onwaarskynlik maak dat enige langtermyn-akkuraatheid deur 'n skrikkeldag-reël bereik sal word.

## Numeriese feite

Die gemiddelde jaar is 365,2425 dae = 52,1775 weke = 8 765,82 uur = 525 949,2 minute = 31 556 952 sekondes.

'n Gewone jaar is 365 dae = 8 760 uur = 525 600 minute = 31 536 000 sekondes.

'n Skrikkeljaar is 366 dae = 8 784 uur = 527 040 minute = 31 622 400 sekondes.

Party jare bevat ook 'n skrikkelsekonde.

Die 400-jaar-siklus van die Gregoriaanse kalender het 146 097 dae en dus presies 20 871 weke. So byvoorbeeld was die dae van die week in 1603 presies dieselfde as in 2003.

Dit veroorsaak ook dat meer maande op 'n Sondag begin (en dus 'n *Vrydag die dertiende* het) as enige ander dag van die week. 688 uit elke 4 800 maande (of 172 uit 1 200) begin op 'n Sondag, terwyl net 684 uit elke 4 800 maande (171 uit 1 200) begin op óf 'n Saterdag of óf ’n Maandag, die mins algemene gevalle.

'n Kleiner siklus is 28 jaar (1 461 weke), indien geen oorgeslane skrikkeljare daarin bevat is nie. Dae van die week in jare mag ook herhaal ná 6, 11, 12, 28 of 40 jaar. Intervalle van 6 en 11 is slegs moontlik met gewone jare, terwyl intervalle van 28 en 40 slegs moontlik is met skrikkeljare. 'n Interval van 12 jaar kan gebeur met beide tipes, maar slegs indien daar 'n oorgeslane skrikkeljaar tussen-in is.

Die *Doomsday*-metode is 'n manier waarmee jy die dag van die week van ’n gegewe datum ná die Gregoriaanse reformasie kan bepaal. Dit is gebaseer op die laaste dag in Februarie, ook bekend as die *doomsday*.

## Sien ook

* Juliaanse kalender
* Omrekening tussen die Juliaanse en die Gregoriaanse kalender
* Ou Styl en Nuwe Styl datums
* Skrikkeljaar

## Eksterne skakels

* Die Juliaanse en Gregoriaanse kalenders
* Algemene vrae oor kalenders
* *The Perpetual Calendar* Hierdie gee die datums waarop baie lande oorgeskakel het na die Gregoriaanse kalender.
# Suid-Australië

| South Australia Suid-Australië |
| --- |
|

|  |  |
| --- | --- |
|  |  |
| (Vlag van Suid-Australië) | (Landswapen van Suid-Australië) |

 |
| *Bynaam : Festival State* |
| *Leuse :*  |
|  |
| Ander deelstate en gebiede van Australië |
| **Land** |  Australië |
| **Hoofstad** | Adelaide ﻿ / ﻿ |
| **Grootste stad** | Adelaide |
| **Goewerneur** | Kevin Scarce |
| **Premier** | Mike Rann (ALP) |
| **Oppervlakte** | 1 043 514 km² |
|  - Land | 983 482 vk km |
|  - Water | 60 032 vk km (5,75%) |
| **Bevolking (2009)** |
|  - Totaal | 1 622 700 inw. |
|  - Digtheid | 1,65 inw./vk km |
| **Poskode** | SA |
| **Tydsone** | UTC +9:30 |
| **Webwerf** | www.sa.gov.au |
|  |

**Suid-Australië** is 'n deelstaat van Australië en is geleë aan die suidelike kus van Australië. Met 'n oppervlakte van 983 482 km² is dit die derde grootste deelstaat van die land. Die inwoners aantal bedra ongeveer 1 575 700. Suid-Australië word begrens aan Victoria en Nieu-Suid-Wallis, in die noordooste aan Queensland, in die noorde aan die Noordelike Gebied en in die weste aan Wes-Australië. Dit is die enigste deelstaat wat aan al die ander deelstate op die Australiese vasteland grens.

## Geografie

Die hoofstad Adelaide lê in die suidooste aan die Golf St Vincent.

## Verwysings

|  |  |  |  |
| --- | --- | --- | --- |
|  | **Australië** |  |  |
|

|  |  |
| --- | --- |
| **Deelstate**: | Nieu-Suid-Wallis • Queensland • Suid-Australië • Tasmanië • Victoria • Wes-Australië |
| **Interne gebiede**: | Australiese Hoofstadgebied • Jervisbaaigebied • Noordelike Gebied |
| **Eksterne gebiede**: | Ashmore- en Cartiereilande • Australies-Antarktiese Gebied • Heard- en McDonaldeilande • Kerseiland • Kokoseilande • Koraalsee-eilande • Norfolkeiland |

 |